І гэты герой, і сам спектакль Дзяржаўнага тэатра музычнай камедыі БССР мае заслужаны поспех не толькі ў шматлікіх гледачоў. На Усесаюзным аглядзе спектакляў для дзяцей і юнацтва ў драматычных і музычных тэатрах краіны Несцерка ў пастаноўцы беларускай трупы заваяваў дыплом ІІ ступені. Добрыя водгукі спецыялістаў атрымаў твор Р. Суруса ў час ІІІ Усесаюзнага фестывалю творчай моладзі музычных тэатраў. Пастаноўка Несцеркі рыхтуецца ў тэатры горада Нікалаева… Словам, сцэнічны лёс народнай музычнай камедыі Р. Суруса складаецца шчасліва, і думаю, што заслужанай ацэнкай гэтай працы кампазітара можа стаць прысуджэнне яму Дзяржаўнай прэміі рэспублікі.